सिद्धार्थनगरबाट धेरै टाढा छैन, सालझन्डी । रुपन्देहीको सालझन्डीमा २०६९ सालमा १४ बर्षीया एक किशोरी आफ्नै साथीका बाबुबाट बलात्कृत भइन् । घटना प्रहरीसम्म पुग्यो र साथीका बाबु पक्राउ परे । तर, पक्राउ पर्ने व्यक्तिका नातेदार र आफन्तजनले किशोरीलाई गाउँनिकाला नगरे उनको परिवारलाई नै लखेटिदिने धम्की दिए । अन्ततः बाबुआमाले उनलाई गैरसरकारी संस्था, महिला पुनःस्थापना केन्द्र (ओरेक) को बुटवलस्थित कार्यालयको जिम्मा लगाए । पा“च महिना पुनःस्थापना गृहमा बसेपछि गाउँफर्केकी उनलाई छरछिमेकीले स्वीकार गरेनन् । आफन्तले समेत तिरस्कार गर्न थाले । गाउँमा बस्नै नसक्ने अबस्था भएपछि बाबुआमाले उनलाई घरेलु कामदार बनाउन काठमाडौं पठाइदिए । “ममीसित कहिलेकाहीँ फोनमा कुरा गर्छु”, काठमाडौंमा अरुकै घरमा काम गरेर गुजारा चलाइरहेकी उनी भन्छिन्, “गाउँजान डर लाग्छ ।”
